  Майя Бывальцева Мария Дмитриева 18-тӥ коньывуонэ Удмуртиысь мерлыкъя но педагогикая элькун колледжын выль мастерскойёсты сӥё-дано усьтӥзы. Ваньбурез выльдыны «Образование» йӧскалык ӵектос улсын федерал но элькун коньдэтъёсысь 13 миллион 550 миллион манет висъязы. «Дошкольное воспитание», «Преподавание в младших классах», «Социальная работа», «Физическая культура, спорт и фитнес» мастерскойёс WorldSkills Russia огазеяськонлэн куронъёсызъя экзаменъёсты ортчытон центр сямен аккредитовать каремын. Та выль мастерскойёс федерал ӵектосъёсы пыриськыны но вормыны эшшо бадӟымгес луонлыкъёс усьто Лилия Кожина, Удмуртиысь мерлыкъя но педагогикая элькун колледжлэн кивалтӥсез«Физическая культура, спорт и фитнес» ӧръя мастерскойын студентъёс физкультура удысысь выль технологиосты уже кутыны дышетскозы. Висъетэ мугорез эскерись анализатор, «визьмо» вес, спорт тӥрлык пуктӥзы. «Дошкольное образование» ӧръя мастерской нылпи садысь группалы укша. Отын вань сюрес вылтӥ мынон-ветлон куронъёсты дышетыны туала тӥрлык, дышетонъя EduQuest (ЭдуКвест) сӧзнэт, кудӥз нылпи садын дышетонъя кун стандартъёсты, робототехникаез, нылпи мультипликаци лэсьтон технологиез но мукетсэ огазея. «Преподавание в младших классах» мастерское планшетъёс, интерактивной панель, электрон флипчарт, роботехникая бичетъёс басьтӥзы. 2019-тӥ арысен Удмуртиын 37 мастерскойёс усьтӥзы ни. Таяз арын ми нош ик грант утӥмы, эшшо 42 мастерскойлы. Соос куинь арлы люкемын, 20022-тӥ арын 12 мастерскойёс усьтӥськозы. Оглом 119 куриськонъёс вал, ми нырысь ик промышленностен герӟаськем ӧнеръёсты бырйимы Ирина Крохина, Удмуртиысь дышетонъя но тодосъя министрлэсь ужзэ быдэсъясьТодэ вайытом, туэ гудырикошконэ Элькун эм колледжын ньыль мастерскойёс усьтӥзы.  Тегъёс: Дышетон Ижкар Удмуртия шорёзоӧнердышетсконниос  